
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 1313 

24 Δεκεμβρίου 2015 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚ ΕΥΜΑΤΩΝ 

Αριθμ. 14/2015 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 
παρ. 2 εδ. δ', άρθρο 5 του Π.δ. 160/2008, άρθρο 65 
του Ν. 3900/2010 και άρθρο 80 παρ. 5 περ. β' και γ' 
του Ν. 4009/20111. 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (ο Πρόεδρος του 
Συμβουλίου της Επικράτειας και οι αρχαιότεροι Αντι¬ 
πρόεδροι είχαν κώλυμα), ως Πρόεδρο, Μαρία Γαλάνη- 
Λεοναρδοπούλου, Αρεοπαγίτη, Δ. Καββαδία - Κωνστα- 
ντάρα, Σύμβουλο του Ελεγκτικού Συνεδρίου, Βενετσάνα 
Κυριαζοπούλου, Πρύτανη του Πανεπιστημίου Πατρών 
και Παρασκευή Αργυροπούλου-Πατάκα, Αναπληρωτή 
Πρύτανη του Αριστοτελείου Πανεπιστημίου Θεσσαλονί¬ 
κης, κωλυομένου του Πρύτανη του ίδιου Πανεπιστημίου, 
ως μέλη. 

Συνήλθε σε δημόσια συνεδρίαση στις 2 Μαρτίου 2015, 
ημέρα Δευτέρα και ώρα 17.00 στο Κατάστημα του Συμ¬ 
βουλίου της Επικράτειας, με παρόντα τον αναπληρωτή 
Γραμματέα του Συμβουλίου Ιωάννη Μητροτάσιο, Προϊ¬ 
στάμενο της Γραμματείας του Β' Τμήματος του Συμβου¬ 
λίου της Επικράτειας (η Γραμματέας του Συμβουλίου, 
Μαριάνθη Παπασαράντη, Προϊσταμένη της Διεύθυνσης 
της Γ ραμματείας του Συμβουλίου της Επικράτειας είχε 
κώλυμα). Αντικείμενο της συνεδρίασης ήταν η εκδίκαση, 
μετά την 35/2014 απόφαση του, της πειθαρχικής αγωγής, 
που έχει εγερθεί από τον Πρύτανη του Αριστοτελείου 
Πανεπιστημίου Θεσσαλονίκης κατά του Αβραάμ Καρα- 
γιαννίδη, Αναπληρωτή Καθηγητή του παραπάνω Πανε¬ 
πιστημίου ο οποίος παραστάθηκε δια του δικηγόρου 
Γρηγορίου Μαντράκα (ΑΜ.: 9819) που τον διόρισε με 
εξουσιοδότηση. Με την 35/2014 απόφαση του Συμβου¬ 
λίου τούτου ο εγκαλούμενος κλήθηκε να απολογηθεί 
για τα πειθαρχικά παραπτώματα που αναγράφονται 
σ’ αυτήν και που του αποδίδονται με την με αριθμό 
πρωτοκόλλου ΕΜΠ 396/28-2-2014, πειθαρχική αγωγή του 
Πρύτανη του προαναφερθέντος Πανεπιστημίου. 

Αφού άκουσε την εισηγητή της υποθέσεως Μ. Γαλάνη- 
Λεοναρδοπούλου, η οποία διάβασε την 35/2014 απόφαση 


του Συμβουλίου τούτου, τον πληρεξούσιο δικηγόρο ο 
οποίος αναφέρθηκε στο απολογητικό υπόμνημα που 
κατέθεσε και μελέτησε όλα τα στοιχεία του φακέλου. 

Σκέφθηκε κατά το νόμο 

1. Επειδή, εναντίον του πειθαρχικώς διωκόμενου, 
Αβραάμ Καραγιαννίδη, Αναπληρωτή Καθηγητή του 
Τ μήματος Μηχανολόγων Μηχανικών του Αριστοτελείου 
Πανεπιστημίου Θεσσαλονίκης, ασκήθηκε η κρινόμενη 
πειθαρχική δίωξη, με την οποία του αποδίδεται ότι 
επέδειξε διαγωγή που απάδει στην αξιοπρέπεια του 
λειτουργού του ΑΕΙ, διότι κατά τον χρόνο της υπηρε¬ 
σίας του στο ανωτέρω εκπαιδευτικό ίδρυμα, τέλεσε 
τις αξιόποινες πράξεις της: α) πλαστογραφίας μετά 
χρήσεως (αρθρ. 216 παρ. 1 ΠΚ), β) απάτης (386 ΠΚ), 
γ) υπεξαίρεσης στην υπηρεσία (258 ΠΚ), ως εκτίθενται 
κατά τόπο, χρόνο και πραγματικά περιστατικά στο υπ’ 
αρ. 361/20-2-2014, παραπεμπτήριο έγγραφο του Ιωάννη 
Μυλόπουλου, Πρύτανη του ως άνω Πανεπιστημίου και 
πειθαρχικώς προϊσταμένου του διωκόμενου. 

2. Επειδή, σύμφωνα με τις διατάξεις του άρθρου 23 
παρ. 1 περ. δ' του Π.δ/τος 160/2008 «Πρότυπος Γ ενικός 
Εσωτερικός Κανονισμός Λειτουργίας των Α.Ε.Ι.», πειθαρ¬ 
χικό παράπτωμα συνιστά η παραβίαση των κειμένων 
διατάξεων της νομοθεσίας για τα Α.Ε.Ι., η παραβίαση 
των αποφάσεων των οργάνων του Ιδρύματος και η πα¬ 
ραβίαση των κανόνων συμπεριφοράς που πρέπει να 
επιδεικνύουν τα μέλη της ακαδημαϊκής κοινότητας ώστε 
να μη διαταράσσεται η δημοκρατική λειτουργία και να 
μην θίγεται το κύρος του Α.Ε.Ι. και των λειτουργών του. 
Ειδικότερα παραπτώματα συνιστούν ιδίως, α)... β)... γ)... δ) 
η επίδειξη συμπεριφοράς που κατ’ ανάλογη εφαρμογή 
του άρθρου 107 του Υπαλληλικού Κώδικα (ν. 3528/2007) 
όπως εκάστοτε ισχύει, συνιστά πειθαρχικό παράπτωμα 
για τους δημοσίους υπαλλήλους. Περαιτέρω σύμφωνα 
με το άρθρο 326 του Ν. 5343/1932, «Περί οργανισμού 
του Πανεπιστημίου Αθηνών», εάν καθηγητής των Α.Ε.Ι. 
επιδεικνύει, μεταξύ άλλων, διαγωγή που απάδει στην 
αξιοπρέπεια του λειτουργού τους τιμωρείται πειθαρ¬ 
χικούς, επιβαλλομένων των ποινών που προβλέπονται 
από το ίδιο άρθρο οι οποίες κλιμακώνονται ως εξής: 
Έγγραφη επίπληξη, πρόστιμο, προσωρινή ή οριστική 
απόλυση. Εξάλλου πειθαρχικά παραπτώματα, κατά το 
άρθρο 107 Υ.Κ., όπως αυτό συμπληρώθηκε με το άρθρο 
25 παρ. 6 περ. 2 και 3 του Ν. 4203/2013, είναι μεταξύ άλ¬ 
λων... «β) κάθε παράβαση του υπαλληλικού καθήκοντος, 

που προσδιορίζεται από τις υποχρεώσεις που επιβάλ¬ 
λουν στον υπάλληλο οι κείμενες διατάξεις, εντολές και 
οδηγίες. Το υπαλληλικό καθήκον σε καμία περίπτωση 
δεν επιβάλλει στον υπάλληλο πράξη ή παράλειψη που 
αντίκειται προς τις διατάξεις του Συντάγματος και των 
νόμων, γ) η παράβαση καθήκοντος κατά τον Ποινικό 
κώδικα ή άλλους ποινικούς νόμους.... ε) η αναξιοπρεπής 
ή ανάρμοστη ή ανάξια συμπεριφορά εκτός ή εντός της 
υπηρεσίας». 

3. Επειδή, κατά τη διάταξη του άρθρο 216 παρ. 1 του 
Π.Κ. «όποιος καταρτίζει πλαστό ή νοθεύει έγγραφο με 
σκοπό να παραπλανήσει με τη χρήση του άλλον σχε¬ 
τικά με γεγονός που μπορεί να έχει έννομες συνέπειες 
τιμωρείται με φυλάκιση τουλάχιστον τριών μηνών». Η 
χρήση του εγγράφου από αυτόν θεωρείται επιβαρυντική 
περίπτωση. Από τη διάταξη αυτή προκύπτει ότι, για τη 
στοιχειοθέτηση του εγκλήματος της πλαστογραφίας, 
απαιτείται, αντικειμενικούς μεν, η απαρχής κατάρτιση 
εγγράφου από τον υπαίτιο, ο οποίος το εμφανίζει ότι 
καταρτίστηκε από άλλον ή η νόθευση γνήσιου εγγρά¬ 
φου, δηλαδή η αλλοίωση της έννοιας του περιεχομέ¬ 
νου του, υποκειμενικούς δε, δόλος, που περιλαμβάνει τη 
γνώση και θέληση των πραγματικών περιστατικών, το 
οποία απαρτίζουν την πράξη και περαιτέρω, σκοπός 
του υπαίτιου, (υπερχειλής δόλος), να παραπλανήσει με 
τη χρήση του πλαστού ή νοθευμένου εγγράφου άλλον, 
για γεγονός που μπορεί να έχει έννομες συνέπειες, οι 
οποίες αναφέρονται στην παραγωγή, διατήρηση, μετα¬ 
βολή, μεταβίβαση ή απόσβεση δικαιώματος ή έννομης 
σχέσης ή κατάστασης, δημόσιας ή ιδιωτικής φύσης. Οι 
πιο πάνω πράξεις της πλαστογραφίας λαμβάνουν κα- 
κουργηματικό χαρακτήρα, κατά τη διάταξη της παρ. 3 
του αυτού άρθρου του ΠΚ, μετά την αντικατάσταση 
της με το άρθρο 14 παρ. 2α, β του Ν. 2721/1999, αν ο 
υπαίτιος αυτών των πράξεων (της πλαστογραφίας και 
χρήσεως πλαστού ή νοθευμένου εγγράφου), σκόπευε 
να προσπορίσει στον εαυτόν του ή άλλον περιουσιακό 
όφελος βλάπτοντας τρίτον ή σκόπευε να βλάψει άλλον, 
οπότε τιμωρείται με κάθειρξη μέχρι δέκα ετών, εάν 
το συνολικό όφελος ή η συνολική ζημία υπερβαίνουν 
το ποσό των είκοσι πέντε εκατομμυρίων (25.000.000) 
δραχμών (73.000 ευρώ ήδη 120.000 ευρώ). Με την ίδια 
ποινή τιμωρείται και ο υπαίτιος που διαπράττει πλα¬ 
στογραφίες κατ’ επάγγελμα ή κατά συνήθεια και το 
συνολικό παράνομο περιουσιακό όφελος που επιδίωξε 
ο υπαίτιος, ή η αντίστοιχη συνολική ζημία που προ- 
κλήθηκε, υπερβαίνει το ποσό των 15.000 ήδη 30.000 
ευρώ. Για τη στοιχειοθέτηση κακουργηματικής πλαστο¬ 
γραφίας δεν είναι αναγκαίο η περιουσιακή μετακίνηση 
να είναι άμεσα συνδεδεμένη με αυτήν, με την έννοια 
ότι θα πρέπει να επέρχεται ευθέως και αμέσως δια 
μόνης της υλικής πράξης της κατάρτισης ή νόθευσης 
εγγράφου. Αρκεί ότι το όφελος ή η περιουσιακή ζημία 
έχουν ενταχθεί στον επιδιωκόμενο σκοπό και στο εν 
γένει με την πλαστογραφία παραπλανητικό σχέδιο του 
δράστη και με την κατάρτιση του πλαστού εγγράφου 
διαμορφώνονται οι όροι και οι προϋποθέσεις για να 
υπάρξει στη συνέχεια η δυνατότητα, έστω και με την 
παρεμβολή άλλων ενεργειών του δράστη, χρονικώς 
επομένων της κατάρτισης του πλαστού εγγράφου, να 
επέλθει το σκοπηθέν όφελος ή η περιουσιακή ζημία. Οι 
τυχόν επιπρόσθετες και επόμενες ενέργειες του δράστη 
δεν αναιρούν το πρόσφορο της πλαστογραφίας ή της 


νόθευσης να επιφέρει το περιουσιακό όφελος ή την 
περιουσιακή ζημία την οποία επιδιώκει ο δράστης, αφού 
κατά την έννοια της ερμηνευομένης διατάξεως για τη 
θεμελίωση του αξιοποίνου, ο νόμος απέβλεψε όχι στην 
αμεσότητα της ενέργειας του δράστη σε σχέση με το 
αποτέλεσμα της περιουσιακής βλάβης ή του οφέλους, 
αλλά στην αμεσότητα του κινδύνου τον οποίο ενέχει 
αυτή καθ’ εαυτή η υλική πράξη της πλαστογραφίας 
έστω και αν πρέπει να ακολουθήσει ενδεχομένως και 
περαιτέρω ενέργεια αυτού, η οποία ουσιαστικώς ενερ¬ 
γοποιεί τον κίνδυνο της επέλευσης του οφέλους ή της 
βλάβης. 

4. Επειδή, κατά το άρθρο 386 παρ. 1 ΠΚ, όποιος με 
σκοπό να αποκομίσει ο ίδιος ή άλλος παράνομο πε¬ 
ριουσιακό όφελος βλάπτει ξένη περιουσία πείθοντας 
κάποιον σε πράξη, παράλειψη ή ανοχή με την εν γνώ- 
σει παράσταση ψευδών γεγονότων ως αληθινών ή την 
αθέμιτη απόκρυψη ή παρασιώπηση αληθινών γεγονότων, 
τιμωρείται με φυλάκιση τουλάχιστον τριών μηνών, και, 
αν η ζημία που προξενήθηκε είναι ιδιαίτερα μεγάλη, με 
φυλάκιση τουλάχιστον δύο ετών. Από τη διάταξη αυτή, 
προκύπτει ότι για τη στοιχειοθέτηση του εγκλήματος 
της απάτης απαιτούνται: α) σκοπός του δράστη να πε- 
ριποιήσει στον εαυτό του ή σε άλλον παράνομο περι¬ 
ουσιακό όφελος, χωρίς να είναι αναγκαία και η πραγ¬ 
μάτωση του οφέλους αυτού, β) η εν γνώσει παράσταση 
ψευδών γεγονότων ως αληθινών ή η αθέμιτη απόκρυψη 
ή παρασιώπηση αληθινών γεγονότων, από την οποία, ως 
παραγωγό αιτία, παραπλανήθηκε κάποιος και προέβη 
στην επιζήμια για τον ίδιο ή άλλον συμπεριφορά και 
γ) βλάβη ξένης, κατά το αστικό δίκαιο περιουσίας, η 
οποία να τελεί σε αιτιώδη σύνδεσμο με τις παραπλανη¬ 
τικές ενέργειες ή παραλείψεις του δράστη και η οποία 
υπάρχει και σε περίπτωση μειώσεως ή χειροτερεύσεως 
της περιουσίας του παθόντος, έστω και αν αυτός ενερ¬ 
γό αξίωση προς αποκατάσταση της. Εξάλλου, η απάτη 
έχει κακουργηματικό χαρακτήρα, κατά την παρ. 3 του 
ίδιου άρθρου 386, όπως αντικ. με το άρθρο 14 παρ. 4 του 
Ν. 2721/1999 και επιβάλλεται κάθειρξη μέχρι δέκα ετών: 
α) αν ο υπαίτιος διαπράττει απάτες κατ' επάγγελμα ή 
κατά συνήθεια και το συνολικό όφελος ή η συνολική 
ζημία υπερβαίνουν το ποσό των 15.000 ήδη 30.000 ευρώ 
ή β) αν το περιουσιακό όφελος ή η προξενηθείσα ζημία 
ή βλάβη υπερβαίνει συνολικά το ποσό των 73.000 ήδη 
120.000 ευρώ. 

5. Επειδή, κατά τις διατάξεις του άρθρου 406Α του 
ΠΚ, όπως το άρθρο αυτό προστέθηκε με το άρθρο 6 
παρ. 2 του Ν. 3904/2010, ορίζονται τα ακόλουθα: «1. Το 
αξιόποινο των εγκλημάτων των άρθρων 386 έως 406 
εξαλείφεται, αν ο υπαίτιος με δική του θέληση και πριν 
εξεταστεί με οποιονδήποτε τρόπο για την πράξη του 
από τις αρχές ικανοποιήσει εντελώς τον ζημιωθέντα. Η 
μερική μόνο ικανοποίηση εξαλείφει το αξιόποινο κατά 
το αντίστοιχο μόνο μέρος. 2. Εάν ο υπαίτιος των πρά¬ 
ξεων της παραγράφου 1 μέχρι την άσκηση της ποινικής 
δίωξης, ικανοποιήσει εντελώς τον ζημιωθέντα, καταβάλ- 
λοντος αποδεδειγμένα ή κατά δήλωση του παθόντος 
ή των κληρονόμων του το κεφάλαιο και τους τόκους 
υπερημερίας, δεν κινείται ποινική δίωξη και η υπόθεση 
τίθεται στο αρχείο με αιτιολογημένη πράξη του ει¬ 
σαγγελέα πλημμελειοδικών. 3. Ο υπαίτιος των πλημμε¬ 
λημάτων, που προβλέπονται στα άρθρα 386 έως 406, 
απαλλάσσεται από κάθε ποινή αν, μέχρι το τέλος της 

αποδεικτικής διαδικασίας στο πρωτοβάθμιο δικαστήριο, 
ικανοποιήσει εντελώς τον ζημιωθέντα, καταβάλλοντος 
αποδεδειγμένα ή κατά δήλωση του παθόντος ή των 
κληρονόμων του το κεφάλαιο και τους τόκους υπερημε¬ 
ρίας. 4. Οι διατάξεις του άρθρου 384 παράγραφοι 4 και 
5 εφαρμόζονται αναλόγως...». Από τις διατάξεις αυτές 
συνάγεται ότι στην περίπτωση του άρθρου 386 ΠΚ, 
το αξιόποινο της απάτης, τόσον στην πλημμεληματική, 
όσον και στην κακουργηματική της μορφή, εξαλείφεται, 
εφόσον η πλήρης ικανοποίηση του παθόντος επέλθει 
πριν ο υπαίτιος εξετασθεί με οποιονδήποτε τρόπο από 
τις αρχές για την πράξη του ή αν μέχρι την άσκηση της 
ποινικής δίωξης για την πράξη αυτή καταβάλει στον 
παθόντα αποδεδειγμένα το κεφάλαιο και τους τόκους 
υπερημερίας, οπότε η ποινική δίωξη δεν κινείται και η 
υπόθεση τίθεται στο αρχείο. Ο υπαίτιος δε του πλημ¬ 
μελήματος της απάτης, απαλλάσσεται από κάθε ποινή 
αν, μέχρι το τέλος της αποδεικτικής διαδικασίας στο 
πρωτοβάθμιο μόνο δικαστήριο, ικανοποιήσει εντελώς 
τον ζημιωθέντα, καταβάλλοντος αποδεδειγμένα ή κατά 
δήλωση, του παθόντος ή των κληρονόμων του το κε¬ 
φάλαιο και τους τόκους υπερημερίας. 

6. Επειδή, κατά τη διάταξη του άρθρου 1 παρ. 1 εδ. α' 
του Ν. 1608/1950 «για τους καταχραστές του Δημοσίου 
κ.λπ.», όπως είχε τροποποιηθεί με την παρ. 5 αρθρ. 4 
Ν. 1738/1987 και με το άρθρο 2 Ν. 1877/1990, αντικα- 
ταστάθηκε ως άνω με την παρ. 1 του άρθρου 36 του 
Ν. 2172/1993, στον ένοχο των αδικημάτων που προβλέ- 
πονται στα άρθρα 216 και 386 ΠΚ, εφόσον αυτά στρέ¬ 
φονται κατά του Δημοσίου ή των νομικών προσώπων 
δημοσίου δικαίου ή κατά άλλου νομικού προσώπου από 
εκείνα που αναφέρονται στο άρθρο 263Α του ΠΚ, και το 
όφελος που πέτυχε ή επιδίωξε ο δράστης ή η ζημία που 
προξενήθηκε ή οπωσδήποτε απειλήθηκε στο Δημόσιο ή 
στα πιο πάνω νομικά πρόσωπα, υπερβαίνει το ποσό των 
150.000 ευρώ, επιβάλλεται η ποινή της κάθειρξης και, 
αν συντρέχουν ιδιαζόντως επιβαρυντικές περιστάσεις, 
ιδία δε όταν ο ένοχος εξακολούθησε επί μακρύ χρόνο 
την τέλεση του εγκλήματος ή το αντικείμενο αυτού 
είναι ιδιαίτερα μεγάλης αξίας, επιβάλλεται η ποινή της 
ισόβιας κάθειρξης. Στην περίπτωση, δηλαδή, αυτή, που 
το όφελος ή η ζημία είναι μεγαλύτερη του ποσού των 
150.000 ευρώ, αρκεί επιδίωξη οφέλους ή απειλή ζημίας, 
χωρίς να είναι αναγκαία και η επίτευξη τους.Έτσι, στην 
περίπτωση κατά την οποία η πλαστογραφία ή η απάτη 
στρέφονται κατά του δημοσίου ή κατά νομικών προσώ¬ 
πων δημοσίου δικαίου ή των λοιπών νομικών προσώπων 
που αναφέρονται στο άρθρο 263 Π.Κ. και το όφελος που 
πέτυχε ή επιδίωξε ο δράστης ή η ζημιά που προξενή¬ 
θηκε ή απειλήθηκε στο δημόσιο ή στα νομικά πρόσωπα 
δημοσίου δικαίου και λοιπά προαναφερθέντα νομικά 
πρόσωπα υπερβαίνει το ποσό των 50.000.000 δραχ. 
(ήδη 150.000 ευρώ), ανεξάρτητα από τη συνδρομή των 
περιπτώσεων της παρ. 3 εδ. β' του άρθρου 216 Π.Κ. και 
της παρ. 3 του άρθρου 386 Π.Κ, για τέλεση της πράξεως 
κατ’ επάγγελμα ή κατά συνήθεια, επιβάλλεται η ποινή 
της κάθειρξης και αν συντρέχουν ιδιαζόντως επιβα- 
ρυντικές περιστάσεις η ποινή της ισόβιας κάθειρξης 
Μεταξύ υπεξαιρέσεως περί την υπηρεσία και απάτης 
υπάρχει φαινόμενη συρροή, όταν όμως αφορούν το αυτό 
υλικό αντικείμενο (ΑΠ576/2010). 

7. Επειδή, στο άρθρο τέταρτο παρ. 1 και 2 του 
Ν. 2803/2000 “Κύρωση της/Σύμβασης σχετικά με την 


προστασία των οικονομικών συμφερόντων των Ευρω¬ 
παϊκών Κοινοτήτων και των συναφών με αυτή Πρω¬ 
τοκόλλων”, ο οποίος, ως προς τα άρθρα δεύτερο έως 
δωδέκατο (που δεν αφορούν την κύρωση της σχετι¬ 
κής σύμβασης) ίσχυσε από 3.3.2000, ορίζονται τα εξής: 
“1. Όποιος με τη χρήση πλαστών, ανακριβών ή ελλιπών 
δηλώσεων ή εγγράφων ή με την απόκρυψη ή με την 
κατά παράβαση ειδικής υποχρέωσης παρασιώπηση πλη¬ 
ροφοριών ή με τη μη κατά προορισμό τους χρήση των 
πόρων που του χορηγήθηκαν ή των πλεονεκτημάτων 
που είχε νόμιμα αποκτήσει, αχρεωστήτως εισπράττει 
ή παρακρατεί ή παρανόμως ελαττώνει πόρους του γε¬ 
νικού προϋπολογισμού των Ευρωπαϊκών Κοινοτήτων ή 
των προϋπολογισμών, των οποίων η διαχείριση ασκείται 
από τις Κοινότητες ή για λογαριασμό τους, τιμωρείται 
με φυλάκιση. 2. Αν η κατά τις προηγούμενες διατά¬ 
ξεις βλάβη υπερβαίνει το ποσό των 25.000.000 δρχ., 
επιβάλλεται κάθειρξη μέχρι δέκα έτη και, αν η βλάβη 
υπερβαίνει το ποσό των 50.000.000 δρχ., επιβάλλε¬ 
ται κάθειρξη”. Από τις διατάξεις αυτές συνάγεται ότι 
θεσπίστηκε, ιδιώνυμο αδίκημα απάτης σε βάρος των 
Ευρωπαϊκών Κοινοτήτων, το οποίο τελείται με οποιον- 
δήποτε από τους προαναφερόμενους τρόπους με πα- 
θόν το νομικό πρόσωπο των Ευρωπαϊκών Κοινοτήτων 
και το οποίο τιμωρείται ως πλημμέλημα ή κακούργημα 
κατά περίπτωση. Πριν ισχύσει ο νόμος αυτός, για την 
απάτη σε βάρος των Ευρωπαϊκών Κοινοτήτων είχαν 
εφαρμογή οι διατάξεις της ελληνικής νομοθεσίας που 
εφαρμόζονταν για την απάτη σε βάρος του Ελληνικού 
Δημοσίου (άρ. 1 Ν. 1608/1950). Και αυτό γιατί με το άρ¬ 
θρο 209 Α' παρ. 1 της Συνθήκης ΕΟΚ, (κατά το οποίο τα 
κράτη μέλη λαμβάνουν τα ίδια μέτρα καταπολέμησης 
της απάτης κατά των οικονομικών συμφερόντων της 
Κοινότητας με εκείνα που λαμβάνουν για την καταπο¬ 
λέμηση της απάτης κατά των ιδίων οικονομικών συμ¬ 
φερόντων), εξομοιώθηκε η προστασία των οικονομικών 
συμφερόντων των Ευρωπαϊκών Κοινοτήτων με εκείνη 
κάθε κράτους μέλους. Η εξομοίωση, όμως, αυτή δεν έχει 
την έννοια ότι κάθε απάτη σε βάρος των Ευρωπαϊκών 
Κοινοτήτων είναι αυτομάτως απάτη και σε βάρος του 
Ελληνικού Δημοσίου, πράγμα που συμβαίνει μόνο όταν 
στη συγκεκριμένη περίπτωση επέρχεται βλάβη και στην 
περιουσία του Ελληνικού Δημοσίου. Εάν πριν από την 
θέσπιση του Ν. 2803/2000 είχε ασκηθεί ποινική δίωξη 
για απάτη σε βάρος των Ευρωπαϊκών Κοινοτήτων βάσει 
του άρθρου 386 ΠΚ, τότε από τον χρόνο που τέθηκε σε 
ισχύ ο Ν. 2803/2000 και εφεξής ανακύπτει περίπτωση 
συρροής περισσότερων νόμων, αλλά για τη σχετική 
αξιόποινη πράξη εφαρμόζεται μόνο ό Ν. 2803/2000 ως 
ειδικότερος, αφού περιέχει όλα τα στοιχεία του άρ. 386 
του ΠΚ και περιορίζει το πρόσωπο του παθόντος μόνο 
στις Ευρωπαϊκές Κοινότητες, ενώ επιπλέον περιέχει και 
ειδικότερα χαρακτηριστικά που προσδίδουν ελαφρότε¬ 
ρη μορφή στην πράξη (βλ. ΑΠ 1197/2001). 

8. Επειδή από τις διατάξεις του άρθρου 114 του ισχύ- 
οντος κατά τον χρόνο διενέργειας της πειθαρχικής 
διαδικασίας κώδικα κατάστασης δημοσίων πολιτικών 
διοικητικών υπαλλήλων και Ν.Π.Δ.Δ. (που κυρώθηκε με 
το άρθρο πρώτο, του Ν. 3528/2007), συνάγεται ότι η 
πειθαρχική διαδικασία είναι αυτοτελής και ανεξάρτη¬ 
τη από την ποινική ή άλλη δίκη, η δε ποινική δίκη δεν 
αναστέλλει την πειθαρχική διαδικασία, το δε πειθαρχικό 

όργανο δεν έχει υποχρέωση, αλλά απλή ευχέρεια να 
αναστείλει προσωρινά και για εξαιρετικούς λόγους 
την πειθαρχική διαδικασία, (ΣτΕ 3971/2010, 1430/2005, 
945/2004, 4919/1995). Εξ άλλου, είναι δυνατή η επανάλη¬ 
ψη της πειθαρχικής διαδικασίας, σε περίπτωση εκδόσε- 
ως αμετάκλητης αθωωτικής αποφάσεως ή αμετάκλητου 
αθωωτικού απαλλακτικού βουλεύματος για τις πράξεις 
για τις οποίες διώχθηκε πειθαρχικά ο διωκόμενος, κατά 
τις διατάξεις των άρθρων 114 παράγραψος 4 και 143 
κώδικα κατάστασης δημοσίων πολιτικών διοικητικών 
υπαλλήλων και Ν.Π.Δ.Δ. που κυρώθηκε με το άρθρο 
πρώτο του Ν. 3528/2007. 

9. Επειδή από τα στοιχεία του φακέλου της πειθαρχι¬ 
κής δικογραφίας προκύπτουν τα παρακάτω πραγματικά 
περιστατικά: Μετά από έλεγχο που πραγματοποίησε η 
Επιτροπή Ερευνών του Αριστοτελείου Πανεπιστημίου 
Θεσσαλονίκης, για την χρονική περίοδο 2006-2013, σε 
σχέση με τα παραστατικά μετακινήσεως του διωκομέ- 
νου, καθώς και της ομάδας των επιστημονικών συνερ¬ 
γατών του, κατά την υλοποίηση των ερευνητικών 
επιστημονικών προγραμμάτων διδασκαλίας σε Πανεπι¬ 
στήμια του εξωτερικού, διαπιστώθηκε η ύπαρξη νοθευ¬ 
μένων και πλαστών ηλεκτρονικών παραστατικών απο¬ 
δείξεων και ειδικότερα του αντιτίμου πώλησης 
αεροπορικών εισιτηρίων. Ακολούθησε διασταύρωση των 
στοιχείων αυτών, με τα στοιχεία που κατείχαν οι αερο¬ 
πορικές εταιρείες που εξέδιδαν τα εισιτήρια καθώς και 
με τα στοιχεία που είχαν τα ταξιδιωτικά γραφεία, με 
τα οποία συνεργάζονταν ο αρμόδιες υπηρεσίες του 
ανωτέρω Πανεπιστημίου για την έκδοση των εισιτηρίων 
και επαληθεύθηκε ότι, από τα παραστατικά τα οποία 
είχαν καταχωρηθεί στα οικεία βιβλία του Ιδρύματος, 
άλλα αφορούσαν μετακινήσεις που είχαν μεν πραγμα¬ 
τοποιηθεί, αλλά το αντίτιμο εκδόσεως των εισιτηρίων 
είχε νοθευθεί σε υψηλότερο κόστος, και άλλα αφορού¬ 
σαν μετακινήσεις που δεν είχαν πραγματοποιηθεί, αλλά 
είχαν παραδοθεί εξ υπαρχής πλαστά παραστατικά 
(αντίτιμα εκδόσεως εισιτηρίων) και δηλώσεις μετακινή- 
σεως, για την καταχώριση και την απόδειξη μετακινή¬ 
σεων που δεν έλαβαν ποτέ χώρα. Τα παραστατικά αυτά, 
(εξ υπαρχής πλαστά και νοθευμένα), αφορούσαν απο¬ 
δείξεις μετακινήσεως για διδασκαλία επιστημονικού 
προσωπικού σε Πανεπιστήμια του εξωτερικού, όπου 
επιστημονικά υπεύθυνος ήταν ο διωκόμενος, ο οποίος 
εμφάνιζε μεγάλο αριθμό μετακινήσεων τόσο του ίδιου 
όσο και των επιστημονικών συνεργατών του. Η χρήση 
των νοθευμένων και πλαστών αυτών παραστατικών δια 
της προσκομίσεως τους στην αρμόδια υπηρεσία του 
Πανεπιστημίου, προκειμένου να κατατεθούν στον ειδικό 
λογαριασμό κονδυλίων έρευνας και να εκταμιευθεί, το 
αντίστοιχο ποσό, έφεραν σύμφωνα με τη νομοθεσία 
την υπογραφή του επιστημονικά υπεύθυνου και του 
μετακινουμένου για την πιστοποίηση της γνησιότητας 
των δικαιολογητικών και την πραγματοποίηση της μετα- 
κινήσεως. Αρχισε δε την περίοδο 2008-2009 όταν έγινε 
αποδεκτή από τον κώδικα βιβλίων και στοιχείων η έκ¬ 
δοση ηλεκτρονικών αποδείξεων πώλησης εισιτηρίων. 
Σημαντικός αριθμός δηλωμένων μετακινήσεων αφορού¬ 
σε διδασκαλία σε Πανεπιστήμια του εξωτερικού για τα 
ακαδημαϊκά έτη 2010-2011, 2011-2012, 2012-2013, με τις 
υποτροφίες κινητικότητας διδακτικού προσωπικού για 
διδασκαλία ΕΕΡ/ΕΒΑ3Μ08. Το συνολικό μετακινήσεων 


του διωκομένου και των συνεργατών του για την περίο¬ 
δο από Δεκέμβριο 2008 έως Ιούλιο 2013 που δηλώθηκαν 
με νοθευμένα ή πλαστά παραστατικά δαπάνης αερο¬ 
πορικών εισιτηρίων ανέρχεται στο ποσό των 233.317,46 
ευρώ. Δηλαδή ο πειθαρχικά διωκόμενος κατά το ανω¬ 
τέρω χρονικό διάστημα α) κατάρτιζε εξ υπαρχής πλα¬ 
στά αεροπορικά εισιτήρια και β) νόθευε κατά το αντί¬ 
τιμο της αξίας τους άλλα, των οποίων (εξ υπαρχής 
πλαστών και νοθευμένων) έκανε χρήση, καταθέτοντας 
αυτά για καταχώριση στον ειδικό λογαριασμό κονδυλίων 
έρευνας του Αριστοτελείου Πανεπιστημίου Θεσσαλο¬ 
νίκης, με σκοπό να παραπλανήσει τους αρμόδιους υπαλ¬ 
λήλους ότι αυτός και οι επιστημονικοί του συνεργάτες 
των οποίων έθετε κατ’ απομίμηση την υπογραφή στα 
έντυπα μετακινήσεων, μετακινούνταν για διδασκαλία 
σε, διάφορα Πανεπιστήμια του εξωτερικού, όταν δε 
πράγματι μετακινούνταν ότι τα αεροπορικά εισιτήρια 
ήταν ακριβότερα από ότι πραγματικά στοίχιζαν, με σκο¬ 
πό να προσπορίσει στον εαυτό του παράνομο περιου¬ 
σιακό όφελος που υπερβαίνει το ποσό των 150.000 ευρώ 
και να ζημιώσει αντιστοίχως τις αρμόδιες υπηρεσίες 
του ανωτέρω Πανεπιστημίου, οι οποίες εκταμίευαν το 
ποσό αυτό που αντλούσαν από Ευρωπαϊκά Εκπαιδευ¬ 
τικά Προγράμματα. Συγκεκριμένα: α) κατάρτισε από την 
αρχή αεροπορικά εισιτήρια χωρίς να πραγματοποιήσει 
αυτός και οι συνεργάτες του τα αναφερόμενα σε αυτά 
ταξίδια και β) νόθευσε υπάρχοντα αεροπορικά εισιτήρια 
για ταξίδια που πραγματοποίησε αυτός επί το πλείστον 
και ελάχιστα για τους συνεργάτες του με την απαλοι¬ 
φή του τιμήματος αυτών και την αναγραφή μεγαλύτε¬ 
ρου. Τα στοιχεία αυτά προκύπτουν από τους σχετικούς 
πίνακες που συνοδεύουν, ως αποδεικτικά στοιχεία την 
πειθαρχική παραπεμπτική αγωγή σε βάρος του. Την 
επομένη ημέρα από την σύνταξη του από 25-9-2013 
πορίσματος ελέγχου, που διενήργησε η αναπληρωτής 
Πρύτανης Σ. Κούίδου, πρόεδρος του ειδικού λογαρια¬ 
σμού κονδυλίων έρευνας και συντονίστριας προγραμ¬ 
μάτων ΕΣΠΑ, μετά από έρευνα που διενήργησαν ο προϊ¬ 
στάμενος του λογιστηρίου του ΕΛΚΕ ΑΠΘ Κώστας 
Καλαμβοκίδης και,η προϊσταμένη της γραμματείας του 
τμήματος αυτού Γεωργία Πετρίδου, αυτός δήλωσε εγ- 
γράφως στην τελευταία ότι προτίθεται να επιστρέψει 
το σύνολο του ποσού που εισέπραξε αχρεωστήτως. Ο 
διωκόμενος, κλήθηκε από την αναπληρώτρια Πρύτανη 
Δ. Λιάλιου, ενώπιον της οποίας, παρουσιάσθηκε την 
20-9-2013, δηλαδή πριν από τη σύνταξη του πορίσματος, 
και παραδέχθηκε ότι όλα τα παραστατικά που υπέβαλ¬ 
λε για τις μετακινήσεις διδασκαλίας είναι παραποιημέ¬ 
να, ότι ουδέποτε πραγματοποιήθηκαν οι μετακινήσεις 
για τις οποίες καταρτίσθηκαν τα εξ υπαρχής πλαστά 
παραστατικά, δηλώνοντας ότι διατίθεται να επιστρέψει 
όλο το ποσό το οποίο θα του προσμετρηθεί. Την δή¬ 
λωση του αυτή γνωστοποίησε η αναπληρωτής Πρύτα¬ 
νης, με το με αρ. πρωτ. 183/29.10.2013 έγγραφο της, 
απευθυνόμενο προς τον Πρύτανη του ΑΠΘ, ο οποίος 
είχε αναθέσει την διεξαγωγή ΕΔΕ για την υπόθεση αυτή, 
στον καθηγητή της Νομικής Σχολής του Πανεπιστημίου 
αυτού Νικ. Μπιτζιλέκη. Η εντολή αυτή, μετά την ομολο¬ 
γία του διωκομένου, ανακλήθηκε με την αιτιολογία ότι 
η ΕΔΕ δεν θα εισέφερε κάποιο επιπλέον στοιχείο για 
τα διαπραχθέντα από αυτόν ποινικά αδικήματα. Ακο¬ 
λούθως κλητεύθηκε από τον Πρύτανη του ΑΠΘ, με την 

απ’ αρ. πρωτ. εμπ. 286/27-12-2013 κλήση του, σε απολο¬ 
γία για την 8-1-2014, όπου με έγγραφο υπόμνημα που 
κατέθεσε, ομολόγησε ότι μόνο αυτός είναι ο αυτουργός 
των αξιοποίνων πράξεων για τις οποίες κλήθηκε να 
απολογηθεί, (πλαστογραφίας μετά χρήσεως, απάτης 
και υπεξαιρέσεως στην υπηρεσία), ότι οι συνεργάτες, 
του δεν είχαν καμία μορφή συμμετοχής στις πράξεις 
αυτές και ότι πριν του κοινοποιηθεί οποιοδήποτε πόρι¬ 
σμα από την υπηρεσία του, δήλωσε την πρόθεση του 
για επιστροφή των χρημάτων που είχε εισπράξει κατ’ 
αυτόν «παρατύπως». Ανέφερε επίσης ότι οποιαδήποτε 
καθυστέρηση της επιστροφής τους, οφείλεται όχι σε 
δική του ολιγωρία, αλλά στην δυσκολία της διοικητικής 
διαδικασίας επιστροφής αυτών καθόσον προέρχονταν 
από επιχορηγήσεις της Ε.Ε. (πρόγραμμα Ει-εεπιυε) καθώς 
και ότι αμφισβητεί το ύφος του ποσού. Ήδη κατέβαλε, 
το ποσό των 183.271 Ευρώ και ειδικότερα ποσό 66.388,86 
ευρώ την 27-9-2013, ποσό 786,44 Ευρώ την 7-11-2013 και 
ποσό 116.095,85 ευρώ την 20-1-2014, με ηλεκτρονική συ¬ 
ναλλαγή στον ειδικό λογαριασμό αξιοποίησης κονδυ- 
λίων επιστροφής του Α.Π.Θ., μέσω της Τράπεζας Πει¬ 
ραιώς και αμφισβητεί την οφειλή του υπολοίπου ποσού. 
Η Εισαγγελία Εφετών Θεσσαλονίκης (Εισαγγελέας 
Εγκλημάτων Διαφθοράς), με το υπ’ αρ. πρωτ. 818/ 
21.10.2014 έγγραφο της, βεβαιώνει ότι, κατά του πειθαρ¬ 
χικούς διωκομένου, με την υπ’ αρ. 464/30-5-2014 παραγ¬ 
γελία, ασκήθηκε ποινική δίωξη από τον Εισαγγελέα 
Διαφθοράς, για τις αξιόποινες πράξεις α) πλαστογρα¬ 
φίας μετά χρήσεως κατ’ εξακολούθηση, κατ’ επάγγελμα 
και κατά συνήθεια, από την οποία το συνολικό όφελος 
και η συνολική ζημία υπερβαίνουν τις 30.000 ευρώ, τις 
120.000 Ευρώ, αλλά και τις 150.000 ευρώ σε βάρος 
Ν.Π.Δ.Δ... με την επιβαρυντική περίσταση της επί μακρό 
χρόνο τέλεσης της πράξεως, β) απάτης κατ’ εξακολού¬ 
θηση και κατά συνήθεια, από την οποία το συνολικό 
όφελος και η συνολική ζημία υπερβαίνουν τις 30.000 
ευρώ, τις 120.000 ευρώ αλλά και τις 150.000 ευρώ, με 
την επιβαρυντική περίσταση της επί μακρό χρόνο τέ¬ 
λεσης της πράξης και γ) της νομιμοποίησης εσόδων 
από εγκληματική δραστηριότητα κατά συναυτουργία 
κατ’ εξακολούθηση και κατ’ επάγγελμα και σχηματίσθη- 
κε η ΑΒΜ:ΕΔ 2013/2008 ποινική δικογραφία που εκκρε- 
μεί ενώπιον ειδικού ανακριτή. Ενώπιον του παρόντος 
πειθαρχικού Συμβουλίου κατά την συζήτηση της υπο- 
θέσεως του, τη δικάσιμο που αναφέρεται στην αρχή 
της παρούσας απόφασης, απολογήθηκε με το από 
2.3.2015 έγγραφο απολογητικό του υπόμνημα. Με αυτό, 
αφού παραθέτει το ακαδημαϊκό του έργο, ισχυρίζεται: 
α) δεν στοιχειοθετείται σε βάρος του η αξιόποινη πρά¬ 
ξη της υπεξαίρεσης στην υπηρεσία, καθόσον δεν κα¬ 
τείχε τα χρήματα αυτά από την αρχή, δεδομένου ότι 
αυτά αφορούσαν κοινοτικούς πόρους ή προγράμματα 
ΕΒΑ3ΜΨ3, β) ότι συντρέχει στο πρόσωπο του, περίπτω¬ 
ση εξαλείψεως του αξιοιποίνου της πράξεως που του 
καταλογίζεται λόγω εμπράκτου μετάνοιας, που προκύ¬ 
πτει από την επιστροφή των χρημάτων, για όποια αδι¬ 
κήματα του καταλογισθούν από τα ποινικά δικαστήρια. 
Οι ανωτέρω ισχυρισμοί του είναι αβάσιμοι, διότι: Όσο 
αφορά τον υπό στοιχ. α', προβάλλεται αλυσιτελούς, 
καθόσον δεν του ασκήθηκε ποινική δίωξη για την αξιό¬ 
ποινη πράξη της κακουργηματικής υπεξαίρεσης κατά 
την υπηρεσία, αφού αφορούσε το ίδιο υλικό αντικείμενο 


με την κακουργηματική απάτη κατ’ εξακολούθηση με 
την οποία συρρέει φαινομενικά. Όσο αφορά τον υπό 
στοιχ. β' ισχυρισμό του, διότι τα χρήματα επεστράφη- 
σαν όταν έγιναν αντιληπτές οι αξιόποινες πράξεις του 
από τις αρχές του ΑΠΘ και κλήθηκε να απολογηθεί για 
αυτές και όχι οικεία βουλήσει, οι δε πράξεις για τις 
οποίες κατηγορήθηκε είναι κακουργηματικής μορφής, 
για τις οποίες εξαλείφεται το αξιόποινο με την αποκα¬ 
τάσταση της ζημίας όταν η τελευταία αποκαθίσταται 
αυθόρμητα από τον δράστη. Οι ισχυρισμοί του ότι, στις 
αξιόποινες πράξεις του οδηγήθηκε από επιπολαιότητα 
και από το οικονομικό άγχος που τον κατέλαβε λόγω 
της διευρύνσεως της οικογένειας του, από την έλευση 
του τρίτου τέκνου του, δεν αίρουν τον δόλο του, ως 
αβάσιμα διατείνεται, ο οποίος ενυπάρχει στη θέληση 
και αποδοχή των αντικειμενικών στοιχείων των πράξε¬ 
ων του, χωρίς να χρήζει ιδιαίτερης αιτιολόγησης. Αλλά 
και ο ισχυρισμός του ότι δεν προξενήθηκε ζημία του 
Ελληνικού Δημοσίου από τις αξιόποινες πράξεις της 
πλαστογραφίας κατ’ εξακολούθηση μετά χρήσεως και 
της απάτης κατ’ εξακολούθηση, κακουργηματικής μορ¬ 
φής αμφοτέρων, διότι τα χρήματα προέρχονταν κατά 
ποσοστό 70% από σειρά κοινοτικών και εθνικών ερευ¬ 
νητικών προγραμμάτων και κατά ποσοστό 30% από τα 
προγράμματα ΕΒΑδΜυδ, αλυσιτελώς προβάλλεται διότι 
οι πράξεις αυτές, ως εκτέθηκε στην μείζονα νομική σκέ¬ 
ψη της παρούσας, υπάγονται και στον ειδικότερο νόμο 
2803/2000 κατά το μέρος που αφορούν αμιγώς κοινο¬ 
τικά κονδύλια. 

10. Επειδή, με βάση τα ανωτέρω πραγματικά περιστα¬ 
τικά και αξιολογήσεις, ανεξαρτήτως του αποτελέσματος 
της ποινικής δίωξης του πειθαρχικώς διωκομένου, για 
τις αξιόποινες πράξεις που διώκεται, η αποδειχθείσα συ¬ 
μπεριφορά του συνιστά σε κάθε περίπτωση απάδουσα 
συμπεριφορά, για την αξιοπρέπεια του Καθηγητή Ανω- 
τάτου Εκπαιδευτικού Ιδρύματος, διότι διατάραξε με τις 
αξιόποινες πράξεις του, τις οποίες και ομολόγησε, την 
λειτουργία της ακαδημαϊκής κοινότητας, και έπληξε το 
κύρος και το γόητρο, κατ’ αντικειμενική κρίση, του Πανε¬ 
πιστημιακού Λειτουργού, (αρθρ. 326 του Ν. 5343/1932, 
23 λόγω παραβάσεως των διατάξεων των άρθρων 326 
του Ν. 5343/1932, 23 παρ. 1 περ. δ' του Π.δ/τος 160/2008, 
σε συνδ. με το αρθρ. 107 παρ. 1 στοιχ. β', γ' και στ' του 
Ν. 3528/2007, (δημοσιοϋπαλληλικού κώδικα) σε συνδ. με 
τις προπαρατεθείσες ουσιαστικές ποινικές διατάξεις 
του ΠΚ. 

11. Επειδή, το υποβαλλόμενο με το υπόμνημα του 
αίτημα αναστολής της πειθαρχικής διαδικασίας για το 
μέγιστο χρονικό διάστημα, ήτοι μέχρι πέρατος της ποι¬ 
νικής δίκης, για την στήριξη του οποίου επικαλείται ότι 
αποκαταστάθηκε η νομιμότητα με την επιστροφή των 
χρημάτων, πρέπει να απορριφθεί ως αβάσιμο, εν όψει 
του μακρού χρόνου που απαιτείται για την περάτωση 
των ποινικών δικών, σε συνδυασμό μέ την βαρύτητα της 
αναξιοπρεπούς συμπεριφοράς του που είναι ομολογη- 
μένη. Ως αναφέρθηκε δε στην υπ’ αρ. 8 σκέψη, παρέχε¬ 
ται σ’ αυτόν η ευχέρεια επαναλήψεως της πειθαρχικής 
διαδικασίας σε περίπτωση επί της ουσίας αμετακλήτου 
αθωωτικής αποφάσεως ή αμετακλήτου απαλλακτικού 
βουλεύματος. 

12. Κατόπιν των ανωτέρω, το Πειθαρχικό Συμβού¬ 
λιο, λαμβάνοντας υπ’ όψη την βαρύτητα του ως άνω 

πειθαρχικού παραπτώματος του, με βάση εγκληματικές 
πράξεις, που τελέσθηκαν μάλιστα εξακολουθητικός, την 
αρνητική απήχηση και την απαξία της προπεριγραφείσας 
συμπεριφοράς, εντός του ακαδημαϊκού χώρου, αλλά και 
της κοινωνίας της Θεσσαλονίκης, κρίνει ότι πρέπει να επι¬ 
βληθεί στον διωκόμενο η ποινή της οριστικής απόλυσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Δέχεται ότι ο Αβραάμ Καραγιαννίδης του Γεωργίου, 
Αναπληρωτής Καθηγητής του Τμήματος Μηχανολόγων 
Μηχανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης, κάτοικος Θεσσαλονίκης, 
οδός Ερευνητή Παπανικολάου αρ. 9, τέλεσε το πειθαρ¬ 
χικό παράπτωμα που αναφέρεται στο σκεπτικό. 

Επιβάλλει σε αυτόν την πειθαρχική ποινή της οριστι¬ 
κής απόλυσης. 


Κρίθηκε και αποφασίστηκε στην Αθήνα, στις 2 Μαρ¬ 
τίου 2015. 

Ο Πρόεδρος 
ΑΘ. ΡΑΝΤΟΣ 
Ο Γραμματέας 
ΙΩ. ΜΗΤΡΟΤΑΣΙΟΣ 

Και απαγγέλθηκε δημόσια σε αίθουσα συνεδριάσεων 
του Συμβουλίου της Επικράτειας στις 15 Ιουνίου 2015. 

Η Πρόεδρος 
Ε. ΣΑΡΠ. 

Ο Γ ραμματέας 
ΙΩ. ΜΗΤΡΟΤΑΣΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 03013132412150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































